
ΔΕΛΤΙΟ ΤΥΠΟΥ
Θεσσαλικό Radio Plays
Η Πόλη της Λούλας Αναγνωστάκη

Με το μονόπρακτο Η Πόλη της Λούλας Αναγνωστάκη συνεχίζεται την Δευτέρα 14 Δεκεμβρίου 2020, στις 9μ.μ., στη Δημοτική Ραδιοφωνία Λάρισας, ο πρώτος κύκλος των ραδιοφωνικών παραστάσεων του Θ.Θ., «Θεσσαλικό Radio… Plays»! 
Η Πόλη της Λούλας Αναγνωστάκη ανέβηκε για πρώτη φορά το Μάιο του 1965 στο Θέατρο Τέχνης, σε σκηνοθεσία Κάρολου Κουν.

Η Πόλη αναφέρεται αχνά στην μεταπολεμική  Θεσσαλονίκη.  ‘Ένα ζευγάρι, η Ελισάβετ και ο Κίμωνας καλούν σπίτι τους ένα φωτογράφο που βγάζει αποκρουστικές φωτογραφίες. Οι δύο σύζυγοι ζουν βασανίζοντας ο ένας τον άλλον. Το μόνο που τους ενώνει είναι ένα  τελετουργικό παιχνίδι με  αγνώστους που προσκαλούν στο σπίτι,  για να τους παίξουν μια απαίσια φάρσα. 

Τα πρόσωπα αυτά είναι μορφές που βγαίνουν από το ζοφερό μεταπολεμικό κλίμα και τους εφιάλτες του, ενώ η κατάσταση εγκλεισμού που βιώνουν μας τα καθιστά μακρινούς συνομιλητές. 

Σκηνοθετική και μουσική επιμέλεια: Κυριακή Σπανού

Παίζουν: Θανάσης Ζέρβας, Κυριακή Σπανού, Ηρακλής Τζαφέτας.

Το πρόγραμμα των θεατρικών έργων για το ραδιόφωνο, θα συνεχιστεί τη Δευτέρα 21 Δεκεμβρίου με την «Παρέλαση» της Λούλας Αναγνωστάκη, σε σκηνοθετική επιμέλεια Κυριακής Σπανού, με τους Χρήστο Κορδελά και Αθηνά Σακαλή.
 Οι ηχογραφήσεις των παραστάσεων πραγματοποιούνται στο χώρο του Θ.Θ. υπό την τεχνική επιμέλεια του Νίκου Γεωργάκη.
Συντονιστείτε!

